### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 28. februar 2023.

Dispositionsregnskaberne viser et samlet forventet merforbrug på -2,3 mio. kr. (uændret siden seneste opfølgning) i forhold til korrigeret budget og inden godkendelse af overførsler fra 2022.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes dispositionsregnskaber.

Såfremt en partnerskabsholder forventer merforbrug, vil der blive udarbejdet en handleplan i dialog med direktøren og Økonomistaben.

*Plan, Byg og Miljø*Der forventes fortsat et merforbrug på området på -3,9 mio. kr. Det består af:

* På *busdriften*forventes et merforbrug på -2,4 mio. kr. som skyldes at Movia ved 2. behandlingen i december 2022 af deres budget for 2023 vedtog en væsentlig stigning som følge af højere brændstofpriser og lavere passagerantal end oprindeligt meldt ud til kommunernes budgetlægning.
* *Færgeområdet* forventer et merforbrug på -1,5 mio. kr. til planlagt 5-års eftersyn af [adresse], som er færgens drejelige skruer til fremdrift og styring.

*Vej, Ejendom og Affald, ekskl. brugerfinansierede områder*
Der forventes fortsat et mindreforbrug på området på 1,6 mio. kr. Mindreforbruget består af:

* *Ejendomsområdet* forventer et mindreforbrug på 2,8 mio. kr. så en del af merforbruget i 2022 vil blive indhentet.
* I *Entreprenørafdelingen*forventer man et mindreforbrug på 0,8 mio. kr. ligeledes for at indhente en del af merforbruget fra 2022.
* Der forventes et merforbrug på *Vej og Park*på -2,0 mio. kr. som dels skyldes forventede merudgifter til el til vejbelysningen og dels udførelse af udskudte opgaver på vejbelægninger.

*Serviceudgifter*I aftalen mellem regeringen og KL om kommunernes økonomi i 2023 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

Der forventes et merforbrug på serviceudgifter på -2,1 mio. kr. Når merforbruget på serviceudgifter ikke svarer til det samlede forventede merforbrug på -2,3 mio. kr. skyldes det, at det samlede merforbrug tager højde for eventuelle tillægsbevillinger, der er givet i løbet af året, som ikke indgår i servicerammen. Derudover er der en række område, som ikke indgår i servicerammen, bl.a. enkelte ejendomme og renovationsområdet.

*Udvalgets anlæg*På anlæg forventes et mindreforbrug i 2023 på 103,2 mio. kr. (sidste måned blev forventet et mindreforbrug på 73,2 mio. kr.)

Ud af de 103,2 mio. kr. forventes der overført 103,2 mio. kr. (sidste måned blev forventet overført 74,2 mio. kr.) til udførelse i 2024 og efterfølgende år, og at kassen tilføres 0 kr. (sidste måned blev forventet et forbrug af kassen på -1,0 mio. kr.) i forbindelse med anlægsprojekter, der afsluttes og aflægges anlægsregnskab for i 2023.

I vedlagte bilag kan mindreforbruget ses for de enkelte anlægsprojekter.

## Økonomiske konsekvenser

Drift 2023:                   -2,3 mio. kr. i forventet merforbrug.
Serviceramme 2023:     -2,1 mio. kr. i forventet merforbrug.
Anlæg 2023:              103,2 mio. kr. i forventet mindreforbrug.